Stoori - Epäonnistunut Tyttö
Kassit, laukut, pussukat
Valkotassu
Kun vuonna 2005 perustimme alunperin kesäkauppana eri paikkakunnilla ja liiketiloissa toimineen popup-myymälän yksinkertaisine verkkokauppoineen, kulutustavaraa oli jo maailmassa aivan riittävästi. Kuitenkaan oikeudenmukaisesti ja ympäristöystävällisesti tuotetuista tekstiili ja lahjatavaroista ei vielä silloin ollut, eikä vielä nykyäänkään ole ylitarjontaa.
"Kulje niin että tuuli ehtii pyyhkiä jalanjälkesi."
Kaikki tuotteet valmistetaan joko paikallisesti Kalliossa ympäristöystävällisistä materiaaleista tai Reilun Kaupan periaatteella kehitysmaissa. Paperituotteet painetaan Suomessa kierrätysmateriaalille. Painotalolla on käytössään ympäristökompassi. Kierrätämme pakkausmateriaaleja tai käytämme ruohopaperipakkausta. Ruohokuidun käyttö paperin valmistuksessa alentaa CO2 päästöjä ja vedenkulutusta huomattavasti verrattuna pelkkään puukuidun käyttöön.
Kuljetuksiin käytämme paikallista fillarilähettiä tai vuokra-autoa (share it blox car).
Valkotassu-mallisto rakennetaan mahdollisimman pitkälle kierto- ja jakamistalouden periaatteella. Tekstiilituotteiden materiaalina käytämme Suomessa kudottua ekopuuvillaa tai kierrätystrikoota. Vuokraamme koneet, laitteet ja työtilat, joita emme käytä säännöllisesti (Liizi). Valkotassu-malliston printeissä seikkaileva pieni valkotassuinen kulkuri saapui luoksemme Romanian Giurgiusta Pelastetaan Koirat Ry:n avulla. Katupoika on tuonut meille loputtomasti iloa ja siksi lahjoitamme 10% Valkotassu-tuotteiden myynnistä Pelastetaan koirat Ry:n arvokkaalle työlle kodittomien koirien hyväksi. Valkotassu-mallisto on tällä hetkellä vaiheessa. Heijastimien, korvakorujen ja postikortin lisäksi saatavana on pikkuvauvan kuolakauluri. Kaikki tuotteet löydät esittelyosiosta www.failedgirl.fi.
Lisa Gambler
Lisa Gambler on kuvitteellinen viihdekirjailija, jonka kioskikirjojen kansikuvia olemme julkaisseet yksinoikeudella vuodesta 2005. Neiti Gambler seikkailee fiktiivisten viihdekirjojensa kansikuvissa läpi kuohuvien vuosikymmenten ja tarkkasilmäinen lukija voi havaita hänen jo varhain tutustuneen sufrageettien ajatusmaailmaan.
Joskus harvoin salaperäinen seikkailijatar astuu ulos kirjailijaresidenssistään ja antaa haastattelun juorutoimittaja Louela Perssonille saaden tämän kollegan Hulda Hopperin kateudesta vihreäksi. Kirjailijattaren kohua herättäneitä kioskikirjoja ovat olleet mm:
Nykyajan tyttö ja hallittu hysteria Lydia Love hylkää tri Albert Niirasen uniteorian ja päättää nähdä laadukkaampia unia.
Bloody Meeri ja muita vereviä naisia: B-luokan näyttelijä Meeri Nevergreenin elämään pohjautuva kauhuromaani.
Täältä pesee nyt puhuu kukkahattutäti: Neiti Gamblerin seurapiirejä kuohuttanut omaelämänkerta.
Mestaruustason ALLIT: Fiktiivinen tositarina naisvoimisteluryhmän kisamatkasta Amsterdamin Olympiadeihin 1928.
Lisa Gambler kirjailijaresidenssissään vuonna 1935
Lyyri-kustannus - lukemista arvostaville naisille vuodesta 1920